Die Versierde sluimerrog (Electrolux addisoni) is 'n sluimerrog wat moontlik endemies is aan Suid-Afrika. Dit kom voor aan die kus van KwaZulu-Natal. Die spesie is eers in 2007 geklassifiseer. In Engels staan die rog bekend as die Ornate sleeper-ray. Die spesie is die enigste spesie in die genus electrolux. Die rog se skyf het 'n deursnee 50 cm. Die bokant is donkerbruin tot blougrys. Daar is konsentriese swart ringe op die skyf en wit tot liggeel kolletjies op die rand van die skyf. Die kolletjies kom ook aan die bokant van die stert en dorsale vin voor. Die rog is alleenlopers en kom voor in water wat tot 35 m diep is. Die rog lewer 'n elektriese skok wanneer dit bedreig word as 'n verdedigings meganisme. Dit gebruik ook die elektriese meganisme om hul prooi te verlam. Hulle vreet klein vissies en weekdiere. Die seedier is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.